AB „Umega Group”

UMEGA Group AB – metalo gamybos ir apdirbimo įmonių grupė Lietuvoje, valdanti UAB Umega Agro, UAB SnolTherm (anksčiau AB "Utenos elektrotechnika) ir UAB Hennordic (anksčiau AB „Vienybė“). Įmonė įsikūrusi Ukmergėje. Dirba 397 darbuotojai.

Generalinis direktorius – Gediminas Čeika.

Istorija 
Umega Group, AB (pirmasis įmonės pavadinimas- Utenos remonto mechaninė gamykla) įkurta 1980 metų balandžio mėnesį Utenoje. Iki nepriklausomybės paskelbimo pagrindinė veikla buvo traktorių ir jų variklių remontas, vėliau veikla keitėsi: pradėta metalinių baldų dalių, metalinių talpų, šienapjovių, bulviakasių, gaterių, puspriekabių žemės ūkiui, kieto kuro, šiaudais kūrenamų katilų ir kt. metalo gaminių gamyba. Iki šiol vykdoma puspriekabių žemės ūkiui ir katilų gamyba.

1995 metais įmonėje įkurtas suaugusiųjų mokymo centras.

2004 metų pabaigoje pradėta vykdyti 20 litrų talpos kanistrų gamyba.

AB „Utenos elektrotechnika“ (pirmasis įmonės pavadinimas- Laboratorinių elektros krosnių gamykla), dabar – UAB SnolTherm, įkurta 1960 metų spalio mėnesį Narkūnų km., Utenos rajone. Tai buvo pirmoji Utenos pramonės įmonė. Pagrindinė veikla įmonėje- laboratorinių elektros krosnių gamyba nepasikeitė ir išliko iki šių dienų. Vėliau pradėta elektrinių rankšluosčių (rankų džiovintuvų), aukštai temperatūrai atsparių termoizoliacinių medžiagų, įvairių metalo dirbinių gamyba, kuri išliko iki šiol.

2008 metų gruodžio 31 d. AB „Umega“ įvyko reorganizavimas, kurio metu prie įmonės prisijungė dukterinė Ukmergėje esanti AB „Vienybė“.

AB „Vienybė“ (pirmasis įmonės pavadinimas – Rytų prekybos ir pramonės draugija), dabar – UAB Hennordic, kuri pradėjo savo veiklą 1919 metų rugsėjo mėnesį. Pagrindinė veikla tuo metu – žemės ūkio padargų ir namų apyvokos daiktų remontas.

1965 metais pradėta vykdyti vožtuvų ir žiedų stūmokliniams kompresoriams gamyba, kuri išliko iki šių dienų. Po nepriklausomybės paskelbimo veikla prasiplėtė: pradėta metalinių baldų dalių, kompresorių, orpūčių, kieto kuro katilų, kitos šildymo technikos ir įvairių metalo gaminių gamyba.

Šaltiniai